description: "Защо тогава федерацията увеличи броя на отборите, като няма пари? Поискахме тя да ни компенсира, щом взима това решение вместо нас. Вместо да вървим напред, ни връщат назад", каза мениджърът на "Марек" Людмил Найденов.

title: Волейболните клубове се ядосаха, че са безгласна буква в лигата

maintext:
[LAP.bg]
Клубовете от мъжкото волейболно първенство са изразили недоволството си, че са в ролята на безгласна буква в Националната волейболна лига (НВЛ), научи "Дневник". Това се е случило по време на среща в понеделник.На нея са присъствали представители на девет клуба с изключение на шампиона "Добруджа", "Пирин" и "Миньор", а лигата е била представена от председателя ѝ Мина Николова и директора Евгени Иванов."Основният проблем в момента е, че никой не пита клубовете за нищо, а решенията се взимат от Управителния съвет на федерацията. Не се чувстваме представени, а в крайна сметка ние играем в този цирк", каза мениджърът на "Марек" Людмил Найденов пред "Дневник".Той е недоволен, че в момента клубовете получават крайните решения и договори, с които просто трябва да се съгласят."Решихме всички отбори да излъчат двама души, които да ги представляват пред лигата и да защитават интересите им. И когато проблемите бъдат посочени, от НВЛ да ги насочват на по-високо ниво", добави Найденов.Той е получил предложение да бъде един от представителите, но е отказал с обяснението: "Вече бях в тази роля и нищо не стана".Основното разочарование идва от решението на лигата да се намалят средствата, които клубовете получават от спонсорите. "Обясниха ни, че това е така, защото е увеличен броят на клубовете в Суперлигата (от 10 на 12). Защо тогава федерацията увеличи броя им, като няма пари? Поискахме тя да ни компенсира, щом взима това решение вместо нас. Вместо да вървим напред, ни връщат назад", каза Найденов.


description: Ако можехте да избирате, кое бихте предпочели - повече пари или повече свободно време? Разбира се, двете не са задължително взаимоизключващи се, макар че ако трябва да сме честни - обикновено са. От друга страна... за какво ви е едното без другото?

title: Парите или живота? Ама наистина

maintext:
Фотограф: Юлия Лазарова
повече свободно време
Ако можехте да избирате, кое бихте предпочели - повече пари или? Разбира се, те не са задължително взаимоизключващи се, макар че ако трябва да сме честни - обикновено са точно такива. От друга страна... за какво ви е едното без другото?Срещаме дилемата в ежедневието си по-често, отколкото предполагаме. Бърз пример, който дава "Ню Йорк Таймс" в анализ по темата, е как при заминаване на екскурзия човек може да избере директен полет на по-висока цена и така да спести време и да удължи почивката си. Ако даде приоритет на парите, ще търси по-високоплатена позиция и самолетният билет няма да е проблем. Работата обаче ще е свързана с повече часове в офиса, а е възможно и изобщо да не му остане време за почивка.Дилемата става още по-сложна, когато въпросът е поставен така:Изследване на Университета в Калифорния показва, че повечето хора поставят едното над друго. Близо две трети от анкетираните над 4400 американци на различна възраст и с различни приходи и семеен статус избралиУчените обаче не смятат, че това е правилният избор, защото проучването показва и интересна закономерност - хората, избрали парите, като цяло са. Оказало се, че онези, които са избрали за приоритет времето, са осезаемо по-удовлетворени от живота си, но не защото имат повече пари.Изследователите допускат, че резултатът показва, че хората, които мислят повече за пари, са нещастни, защото ги нямат. Затова анкетираните са помолени да посочат и колко печелят, както и какво е работното им време на седмица. Равносметката от абсолютните стойности потвърждава, че ако се вземат за пример двама души с напълно еднакво възнаграждение, възраст, семеен статус и брой деца - този, който цени парите повече, е винаги по-нещастният.Проучването не показва дали, ако имаш повече пари или време, е по-добре за постигане на щастие, подчертават учените. Но пък ясно показва, че отношението към двете има реална тежест върху себеусещането. Хората, които ценят и планират свободното си време,, с които могат да го запълнят, докато за меркантилните на почит са, които по презумпция са с негативен знак.Ако и вие избрахте парите в отговор на въпроса в началото - без паника, има място за подобрение. Анкетата на Калифорнийския университет е проведена още веднъж сред всичките участници една година по-късно. Близо 25% от анкетираните, които преди считали парите за по-ценни, вече мислят различно... и се чувстват по-щастливи.

fasttext_language: bg


description: Вече близо 100 читатели са се включили във втория тур на "Прогнозирай изборите" 2016 г.

title: Тръмп е ясен, да погледнем към България


description: Здравният министър в оставка каза още, че за първите 15 дни от въвеждането на пръстовия идентификатор здравната каса е спечелила 15 млн. лв.

title: Москов за ваксините: Не съм имал добри намерения, имал съм добра реализация

maintext:
Фотограф: Цветелина Белутова
Здравният министър в оставка Петър Москов отхвърли всички обвинения, които прокуратурата му повдигна за сделката с Турция за ваксините. Пред "Нова телевизия" той посочи, че е разследван само за финансовите параметри на сделката, а не за качеството на самите ваксини, и призова повече да не се всява страх сред родителите."Не съм имал добри намерения за вaксините, имах добра реализация. Дадохме на Турция 250 хил. БЦЖ ваксини на стойност 370 хил. лв., а взехме 100 хил. ваксини пентаксим за 4.8 млн. лв. Не виждам с какво съм навредил на държавата при такава сделка", каза още Москов. Той добави, че допълнителното дарение от страна на Турция на 100 хил. ваксини еувакс има своето обяснение. Те са предназначени за използване при голяма бежанска вълна. Именно заради това са на склад и се охраняват, за да не се появят на пазара.Москов уточни, че до сделката за ваксините се е стигнало след изготвен доклад от здравните институции, че може да има криза при имунизацията. Министерството се е обърнало за помощ първо към страните от Европейския съюз, но не получило нито един положителен отговор."До сделката се стигна след разговори с агенцията по лекарствата, която потвърди, че са нужни ваксини. След това обсъдихме с Агенция "Митници" дали трябва да се плати ДДС . Допитали сме се до всички институции, които по някакъв начин участват в тази сделка", заяви Москов.Що се отнася до решението на съда да спре използването на пръстовия идентификатор, той уточни, че болниците ще продължат да работят с него , докато министерството обжалва. Москов обясни и какви са ползите от въвеждането му: "15 млн. лв. за първите 15 дни. Всичко това отива към здравната каса . Чувствам, че съм изпълнил дълга си след такива резултати".Здравният министър в оставка добави, че остава в Реформаторския блок и ще работи за доброто му представяне на предстоящите предсрочни парламентарни избори. Той разкри, че се е почувствал предаден от ДСБ и обвини в лъжа Атанас Атанасов, който обяви, че Москов е договорил с Бойко Борисов министерския си пост


title: София ще е домакин на европейското по футбол за бездомни догодина

maintext: София ще приеме предсрочно европейското по футбол за бездомни. Столицата ще е домакин на първенството догодина, а не както беше първочанално обявено през 2018 г.Причината е свързана с настояването на Австрия да вземе домакинството след две години в Грац, тъй като тогава ще се отбележи 15-годишнината от първото световно първенство за бездомни хора, състояло се в града.Във фестивала в София ще участват общо 12 състава - осем чуждестранни, три български и един, сформиран от бежанци, обяви организаторът "Спортс мениджмънт България". Поканени са Австрия, Румъния, Гърция, Литва, Финландия, Италия, Северна Ирландия и Англия.Европейското ще е на 27 и 28 май, а два дни преди това участниците ще се включат в различни уъркшопове и игри. Очаква се събитието да се състои в пешеходна зона в идеалния център на София.Организаторът на фестивала Виктор Кирков обяви, че директна финансова подкрепа от държавните и общинските структури няма да бъде търсена. "Българският данъкоплатец не е длъжен да заплаща за организирането на фестивала, въпреки огромния му социален ефект. Събитието е достатъчно престижно, за да успее да генерира необходимия ресурс от корпоративно спонсорство", посочи той.Президентът Росен Плевнелиев поздрави "Спортс мениджмънт България" за постигнатото в петте години от създаването на "Отбор на надеждата" (българския национален отбор за бездомни). "Резултатите са впечатляващи – 97% от националните състезатели в отбора имат успеваемост в социалната интеграция. Това изпълва със смисъл самото название на проекта "Отбор на надеждата" – надеждата, че младите хора, които станат част от това предизвикателство, имат шанса да променят изцяло живота си в положителна насока, да развият потенциала си, ако са амбицирани, отдадени и борбени", заяви Плевнелиев.


description: Премиерът в оставка заяви, че не участва "в никакви фирми, бизнеси или офшорки".

title: Бойко Борисов ще съди Цветан Василев за клевета

maintext:
Фотограф: Георги Кожухаров
Премиерът в оставка Бойко Борисов съобщи в профила си във фейсбук, че ще съди "клеветниците" и въпреки че не го споменава директно, има предвид банкера Цветан Василев. Вчера Василев даде интервю за телевизия Би Ай Ти, в което заяви, че дя
"Свидетели сме на поредните опити за манипулативно интерпретиране на историята и хвърляне на нова порция лъжи, манипулации и откровени клевети срещу мен от същите хора, които го правеха 2013-2014 година. Тогава бях подложен на всевъзможни проверки. Нещо повече, припомням, че спечелих и много от делата за клевета. Надявам се, че компетентните органи и сега ще проверят всички сигнали срещу мен, както са го правили и досега.
Аз категорично заявявам, че не участвам в никакви фирми, бизнеси или офшорки, както впрочем беше доказано още 2013 година, когато отново се сипеха поредица лъжи от медиите на кръга около една фалирала банка. Разговарях с моите адвокати днес, които започват работа по завеждане на нови дела срещу клеветниците", написа Борисов.


title: "Манчестър юнайтед" плаща най-високите средни заплати във футбола

maintext:
"Червените дяволи" са на четвърто място по заплати сред всички спортни клубове в световен мащаб
Играчите на "Манчестър юнайтед" са най-скъпоплатените футболисти в света.Клубът пък е четвъртият в света не само във футбола, който плаща най-високите заплати на играчите си.Средната заплата на година във Висшата лига е над 2,4 милиона паунда, но при "червените дяволи" възнагражденията надхвърлят значително тази сума. Играчите на "Олд трафорд" взимат по 5,77 милиона паунда на година.Статистиката е съставена след проучване сред 10 000 спортисти, 333 отбора в седем спорта в 17 от най-богатите лиги в света.Втори по средно възнаграждение е "Барселона" с 5,65 милиона, а трети "Манчестър сити" с 5,42 милиона.Премиършип е на първо място от водещите първенства по футбол със средна заплата от 2,4 милиона паунда на година. Това значи, че средно играч от елита получава по 49 000 паунда на седмица. След това се нарежда Ла Лига с 1,2 милиона и Серия А с 1,1 милиона.Изненадващо Китай, откъдето идват едни от най-богатите инвеститори и собственици на клубове, застава на шестата позиция, плащайки средно по 587 000 паунда на година на играчите си.Индивидуално сред играчите най-големи заплати взимат Кристиано Роналдо и Лионел Меси - по 19 милиона паунда на година (365 000 на седмица). След тях са Гарет Бейл (18,2 млн.), Хълк (16,6 млн.) и Пол Погба (15,1 млн.).Сред всички седем спорта, включени в изследването, отборите, които отделят най-много пари за заплати, са "Кливланд кавалиърс" (НБА) със средно 6,54 милиона на година, "Ню Йорк янкис" от МЛБ (5,81), "ЛА Клипърс" от НБА (5,78).


description: Прокуратурата повдигна обвинение на Стоян Боджов за причинена лека телесна повреда. Предстои насрочване на съдебно заседание.

title: От 3 до 10 години затвор заплашват нападателя на актьора Николай Николаев-Бате Николай

maintext:
Снимката е архивна
Фотограф: Люлин Стаменов
Лишаване от свобода между 3 и 10 години е присъдата, която може да получи нападателят на актьора Николай Николаев-Бате Николай, съобщиха от районната прокуратура в Ихтиман. Това стана ясно, след като в съда беше внесен обвинителният акт за опита за грабеж на известния комик.Прокуратурата е установила, че на 22 юли вечерта в района на жп гара Вакарел обвиненият Стоян Боджов първоначално се опитал да ограби сина на Николаев, но безуспешно. Малко по-късно в района на гарата пристигнал и самият актьор и още при паркирането на автомобила си бил нападнат от Боджов "Не те знам кой си – веднага давай телефон, парите и часовника, защото ще ти извадя гръцмуля!", заявил обвиненият с груб тон и насочвайки джобен нож към гърлото на Николаев.Комикът все пак успял да отклони ръката на Боджов, който обаче му нанесъл силен удар в областта на брадата, като го съборил на земята, продължавайки да го удря, рита и влачи по перона.Боджов влиза в съда с обвинения, че е причинил на Николаев лека телесна повреда – охлузвания на шията, гръдния кош, кръста и десния лакът, порезна рана на палеца на лявата ръка и счупване на петия пръст на десния крак.


description: Останахме без майка, имаме баща в оставка, ходим като сираци.Петър Курумбашев, новият български евродепутат

title: Цитат на деня: Останахме без майка, баща ни е в оставка, ходим като сираци

maintext: Останахме без майка, имаме баща в оставка, ходим като сираци.Така новият евродепутат Петър Курумбашев коментира политическата ситуация в България след президентските избори подадената оставка от премиера Бойко Борисов.След избирането на ген. Румен Радев за държавен глава Курумбашев ще заеме мястото на бъдещия вицепрезидент Илияна Йотова в Европейския парламент.


title: Снимка на деня: Борисов си отива пак

maintext:
1/1 снимки в галерията Две години след клетвата на кабинета Бойко Борисов обяви днес от трибуната на парламента, че подава оставка. Той каза, че никога не е очаквал правителството му да изкара две години, а най-смелите му прогнози са били за една година управление при тежките събития по света, мигрантската криза и сложните коалиционни отношения в страната.
Фотограф: Георги Кожухаров


description: Информацията е на външно министерство и е до 10 ч.

title: Над 15 хиляди души са гласували в чужбина

maintext:
Фотограф: Георги Кожухаров
Малко над 15 хил. души са гласували в чужбина към 10 часа, съобщиха от външно министерство, цитирани от агенция "Фокус".Изборният ден в чужбина протича спокойно. Няма информация за нарушения и нередности, както и за подадени жалби. Най-много са гласувалите в Турция - малко над 8 хиляди души. На второ място е Гърция с малко над 1000 гласували. На трето място е Великобритания, където са гласували 993 души.По информация към 10 часа са се образували опашки в двете секции в Чорлу, както и в Капаклъ в Република Турция. Над 800 души са гласували в Испания, почти 750 са гласувалите в Германия. Над 550 души са гласували в Кипър. По-малко са гласувалите в Италия и Франция.


title: Парламентът ще гледа оставката на Бойко Борисов

maintext:
Бойко Борисов в нощта на загубата на Цецка Цачева
Фотограф: Георги Кожухаров
Днес трябва да има среща на БСП и Реформаторския блок за приемане на Бюджет 2017. Три от основните формации в парламента -
През миналата седмица от ГЕРБ плашеха да изтеглят бюджета, ако Цецка Цачева не стане президент и Борисов подаде оставка,
В понеделник премиерът внесе в Народното събрание Оставката на премиера Бойко Борисов и Министерския му съвет е единствената точка за заседанието на Народното събрание днес. То ще започне в 14 часа. Преди това правителството ще има редовно заседание.Днес трябва да има среща на БСП и Реформаторския блок за приемане на Бюджет 2017. Три от основните формации в парламента - БСП, ДПС и Патриотичният фронт (ПФ), изчакват с окончателните си позиции по бюджета за 2017 г ., който влиза за първо четене в пленарна зала в четвъртък. Лидерът на БСП Корнелия Нинова заяви, че иска въвеждане на прогресивен данък и отпадане на плоския, както и намаляване на ДДС за детските стоки. В противен случай няма да подкрепи финансовият закон за следващата година.През миналата седмица от ГЕРБ плашеха да изтеглят бюджета, ако Цецка Цачева не стане президент и Борисов подаде оставка, но размислиха. В понеделник премиерът внесе в Народното събрание оставката на ръководения от него кабинет
В писмото си до народните представители премиерът заявява, че Министерският съвет ще продължи да изпълнява функциите си до избирането на ново правителство и ще осигури приемственост в управлението на страната.
В неделя непосредствено след
, Бойко Борисов
и обяви, че още
в първия работен ден на парламента ще депозира оставката на кабинета си.


title: Видео: Тръмп обеща да се оттегли от Транстихоокеанското партньорство в първия си ден в Белия дом

maintext:
.@transition2017 update and policy plans for the first 100 days. pic.twitter.com/HTgPXfPWeJ
— Donald J. Trump (@realDonaldTrump) November 21, 2016
Фотограф: Mike Segar
Избраният за президент на САЩ Доналд Тръмп заяви, че в първия ден на управлението си ще изтегли Съединените щати от търговския договор за Транстихоокеанско партньорство, подписан през 2015 г. от 12 страни в района, предадоха агенциите "Франс прес" и "Ройтерс", цитирани от БТА.Това търговско споразумение е потенциално бедствие за нашата страна, каза Тръмп във видеозапис, разпространен снощи от преходния му екип."Вместо него ще водим преговори за справедливи двустранни търговски споразумения, които ще върнат работните места и индустрията на американска земя", добавя милиардерът.Освен това на 20 януари, когато ще встъпи в длъжност, Тръмп ще издаде указ за отменяне на редица държавни регулации, ще отмени някои ограничения над производството на енергия, включително на шистов газ и петрол и въглища , ще нареди на министерството на отбраната да изготви план за борба с кибератаки. За всяка нова регулация ще отменяме по две стари, заяви избраният за президент.Той обеща още да забрани на бившите високопоставени държавни служители да стават лобисти в продължение на пет години, след като са напуснали службата си, и да наложи доживотна забрана за лобиране в полза на чужди правителства Той заяви, че ще нареди да се направи и пълна ревизия на визовите програми, които дават превес на чужденци над американските работници.Тръмп обаче не спомена плановете си за отмяна на "Обамакеър" и за издигането на стена по границата с Мексико – две обещания, които повтаряше често по време на кампанията си.Споразумението е между САЩ, Бруней, Чили, Нова Зеландия, Сингапур, Австралия, Канада, Япония, Малайзия, Мексико, Перу и Виетнам, като надмина по сила досегашните двустранни споразумения, които трябваше да бъдат променени, така че да не противоречат на неговите условия и да не предлагат по-голяма търговска либерализация от него.От гледната точка на Вашингтон ТТП е подобно на Трансатлантическото търговско и инвестиционно партньорство (ТТИП), за което води преговори с Европейския съюз.


title: "Алфа Рисърч": Радев е новият президент с близо 60% от гласовете

maintext:
Румен Радев
Фотограф: Юлия Лазарова
Подкрепеният от БСП Румен Радев печели убедително президентските избори с 58.1 на сто от гласовете.
Кой е Румен Радев четете ТУК
Това сочат данните на социологическата агенция "Алфа Рисърч", получени днес чрез анкети на изхода от избирателните секции (exit poll). Те бяха представени от управляващия партньор в агенцията Боряна Димитрова в ефира на Нова телевизия.Кандидатът на ГЕРБ Цецка Цачева е подкрепена от 35.3% от избирателите. С "Не подкрепям никого" са гласували 6.6 на сто.Избирателната активност е 50.4%, сочат данните на социологическата агенция.Около 700 хил. гласа е разликата между първия и втория. За Радев са гласували към 1 950 000 души, докато за Цачева - 1 200 000, обясни Боряна Димитрова.Първите резултати и реакции от балотажа на изборите следете ТУК Най-важното от изборния ден вижте ТУК


description: Това обяви мениджърът на "червените дяволи" Жозе Моуриньо по повод спекулациите, че шведският нападател може да заиграе в САЩ.

title: Ибрахимович ще остане в "Юнайтед" и през следващия сезон

maintext:
"Юнайтед" ще активира клаузата за удължаване на договора на шведа с още един сезон
Зависи от много неща не само от футболна гледна точка. Ще видим как ще се чувствам психически и физически", каза той пред шведското издание Aftonbladet.
"Манчестър юнайтед" ще активира клаузата за удължаване на договора на Златан Ибрахимович с още една година.Това обяви мениджърът на "червените дяволи" Жозе Моуриньо по повод спекулациите, че шведският нападател може да заиграе в Сeверна Америка след края на сезона. Вчера 35-годишният играч заяви , че може би е време да завладее САЩ, след като е успял да завладее Европа. "Може би ще остана още един сезон в "Юнайтед", но ще видим."Ситуацията със Златан е много проста", обясни Моуриньо днес на официалната пресконференция преди мача с "Фейенорд" в Лига Европа. "Той има договор за 1+1 година. Щастливи сме да го имаме в състава и ще активираме опцията за втори сезон. След това той може да прави каквото поиска", допълни португалецът.Ибрахимович премина на "Олд трафорд" със свободен трансфер през лятото, след като договорът му с "Пари Сен Жермен" изтече. Преди това игра за "Милан", "Барселона", "Интер", "Ювентус", "Аякс" и "Малмьо". Досега той е ставал шампион с всеки отбор в кариерата си.


title: Година след труса в Непал, бизнесмени и инженери съживяват страната

maintext: Година и половина след опустошителното земетресение в Непал възстановяването още е бавно, но няколко бизнесмени подават ръка за помощ.Когато миналата година в Непал земетресението с магнитуд 7.8 удари село Барпак, то загуби 72 от жителите си, почти всичките си 1000 традиционни къщи от кал и камък, както и малката си водна електроцентрала.На 25 април, когато се навърши една година от бедствието , чистата енергия се завърна в Барпак. Събралите се хора посрещнаха с радостни възгласи пускането на електроцентралата.Токът се завърна благодарение на усилията на Бир Бахадур Гхале, който е роден в селото. В дните след земетресението предприемачът видял около 1000 души, събрани около генератор в двора на местното училище."Разбрах, че ако не открием начин да електрифицираме временните им убежища, те скоро могат да започнат да изпадат в депресия", отбелязва Гхале, предприемач на около 40 години, чийто бизнес е свързан с малките водни електроцентрали. "Трябва да зареждат мобилните си телефони, да слушат радио и да гледат телевизия," допълва той.Докато правителството и международните донори имат трудности да покрият очакванията на оцелелите след земетресението, бизнесмени, които често работят с ограничени ресурси, възстановиха домове и училища, върнаха осветлението, захранвано със слънчева енергия, и събраха средства.Тези начинания им спечелиха похвали в страна, в която правителството, засегнато от корупцията, решава мудно проблемите на оцелелите след земетресението.Премиерът Пушпа Камал Дахал обеща неотдавна помощи от 300 000 непалски рупии (2800 долара) на семействата, оцелели след земетресението. По-малко от 60% от над 500 000 домакинства, които имат право на такава помощ, обаче са получили първата част от сумата на стойност 50 000 рупии.Предприемачите енергично се намесиха, за да покрият липсите. След земетресението 36-годишният непалски архитект Нрипал Адхикари пътува с няколко палатки за Балингтар, село на около 12 км южно от епицентъра.Адхикари неотдавна е построил училище в Балингтар и вижда, че усилията му са възнаградени - училището, направено от местни материали като кал и бамбук, вместо от цимент и бетон, е оцеляло, а конструкции от други материали са се срутили.Адхикари започва проектирането и надзора на строителството на евтини, устойчиви на земетръс жилища, включително за една жена в Кавре - един от най-силно засегнатите региони в Непал.При цена от 800 000 рупии, къщата струва с 30% по-малко средната цена на едно жилище, отбелязва Адхикари, дори ако е оборудвана с модерна печка за готвене, слънчева система за осигуряване на осветлението и система за събиране на дъждовната вода.Къщата сега е дом на 45-годишната Сану Мая Таманг и двете ѝ деца на 11 и 13 години. Допълнителна стая ѝ осигурява приходи, тъй като я дават под наем на туристи.След като къщата ни се срути при земетресението, изгубих надежда, посочи Таманг, която 10 месеца след земетресението е живяла във барака, която е била прекалено студена през зимата и прекалено топла през лятото. Откакто се нанесохме в тази къща през май, се чувствам сигурна, отбелязва тя.В покрайнините на Катманду 25-годишният Мадиндра Ариал, инженер в областта на електрониката и комуникациите, се притича на помощ на оцелелите, които живеят в нестабилни палатки на малко парче земя близо до дома му.Седмица след земетресението той среща Бал Кришна Доши, 44-годишен предприемач в областта на информационните технологии, който се опитвал да внесе лампи, захранвани със слънчева енергия, от Европа за оцелелите.Ариал предложил да направи прототип на такива лампи в Непал. След три седмици той представил преносима слънчева лампа с живот на батерията 6 часа и вградено устройство за зареждане на мобилен телефон.Компанията за слънчева енергия от Катманду Gham Power подкрепи производството на лампите с маркетинг и оборудване. Прототипът, наречен "Непалс лайт", е на цена от 2500 рупии. Благотворителна организация от Катманду Volunteer for Change раздаде 200 лампи, а Ариал дари 100 на оцелелите, вдъхновили проекта.В Барпак, разположен в сянката на заснежените планини, бизнесменът Гхале знае колко е важна електроенергията. В началото на 90-те той подхваща работата по 133-киловатовата малка водна електроцентрала на селото. Работеща на пара, централата осигурява денонощно електроенергия за 1500 жители.Местният пекар Коширам Гхале каза, че най-много им е липсвало електричеството. Когато токът дойде, всички бяхме много щастливи, заяви 32-годишният пекар. Аз бях още по-щастлив, защото не мога да си представя как ще работя без ток, допълва той. Сега нещата се подобриха, но преди година много се притеснявах за прехраната си./ БТА


description: Три от сигналите са изпратени в ЦИК по компетентност.

title: Прокуратурата е получила над 200 сигнала за изборни нарушения

maintext:
Хора се оплакват, че при сгъване на бюлетината се вижда вотът им.
Фотограф: Георги Кожухаров
Всяка бюлетина е отпечатана на бяла и непрозрачна хартия.
Прокуратурата е получила над 230 сигнала за изборни нарушения от началото на предизборната кампания до деня на балотажа, съобщиха от държавното обвинение. Три от сигналите са изпратени в ЦИК по компетентност,по 13 е образувано досъдебно производство, а по над 170 е постановен отказ.В ЦИК от началото на деня са постъпили седем жалби. Един от тях е от Монтана за това, че се отварят бюлетините, след като са били пуснати в кутията. Друг сигнал е, че са отказали на жена да гласува по настоящ адрес, а не по постоянен, заради това, че тя не е предала предварително заявление.Хора в социалните мрежи също се оплакват от това, че при сгъване на бюлетините се е виждал вотът им. "Дневник" припомня как се гласува на тези избори.На гърба й има място за два печата на секционната избирателна комисия (СИК). В долния й десен ъгъл има осемцифрен номер, който се откъсва по перфорирана линия от член на СИК след гласуването. От лявата страна на бюлетината са вписани наименованията на всички партии, коалиции и инициативни комитети, регистрирали кандидати, а от дясната - имената на двете кандидатпрезидентски двойки. Номерата са по средата, а най-отдолу е опцията "Не подкрепям никого".Гласува се само в тъмната стаичка. Не се показва вотът, защото в противен случай гласът ще бъде недействителен и няма да се брои.След като вземе бюлетините, избирателят влиза в кабината за гласуване.Той отбелязва вота за президент и вицепрезидент като поставя знак Х или V в квадратчето с номера на избрания от него кандидат или в това на опцията "Не подкрепям никого". Отбелязването с тези знаци е действително само ако е с химикалка, пишеща със син цвят. Бюлетината се сгъва така, че да не се вижда отбелязването.Избирателят излиза от кабината за гласуване, подава сгъната бюлетина с вота за президент и вицепрезидент на член на СИК и следи за точното сверяване дали номера върху нея съответства на номера върху кочана, от който е откъсната. Ако това е така, номерът се откъсва и се поставя в прозрачна кутия, а върху бюлетината се поставя втори печат. След това избирателят я пуска в прозрачната урна.Едва след това избирателят полага подпис в избирателния списък, получава обратно документите си и напуска помещението.


title: Франция обърна Швеция за 7 минути и се откъсна в групата на България

maintext:
Пайе отбеляза победния гол, след като преди това асистира за изравнителния
Франция постигна трета победа от четири мача в група А
Oh, and here's #WCQ Group A's standings too after France 2-1 Sweden
(Luxembourg v Netherlands & Bulgaria v Belarus on Sunday) pic.twitter.com/hDRjQlSVdh
— FIFA World Cup (@FIFAWorldCup) November 11, 2016
#WCQ GROUP F STANDINGS (Europe)
England 3-0 Scotland
Malta 0-1 Slovenia
Slovakia 4-0 Lithuania pic.twitter.com/pTdDDBFAQT
— FIFA World Cup (@FIFAWorldCup) November 11, 2016
#WCQ GROUP C STANDINGS (Europe)
Czech Republic 2-1 Norway
Northern Ireland 4-0 Azerbaijan
San Marino 0-8 Germany pic.twitter.com/RdMcuHXE7S
— FIFA World Cup (@FIFAWorldCup) November 11, 2016
#WCQ GROUP E STANDINGS (Europe)
Armenia 3-2 Montenegro
Denmark 4-1 Kazakhstan
Romania 0-3 Poland pic.twitter.com/ZNbRaBtBjp
— FIFA World Cup (@FIFAWorldCup) November 11, 2016
Франция постигна очаквана, но много трудна домакинска победа с 2:1 срещу Швеция. Европейският вицешампион нанесе първо поражение на скандинавците в световните квалификации и излезе еднолично начело в група А на зона "Европа".Французите позволиха да изостанат в резултата в началото на второто полувреме, но стигнаха до бърз обрат с попаденията на Пол Погба в 58-ата и Димитри Пайе в 65-ата минута. Те записаха трета победа от четири мача и събраха десет точки, докато Швеция остава със седем на второто място.Холандия има възможност да се изравни със скандинавския тим, ако в неделя спечели гостуването на Люксембург. В другия мач от групата, който също ще се играе в неделя, България посреща Беларус, като двата тима имат съответно три и две точки след първите си три двубоя.Срещата между непобедените преди четвъртия кръг Франция и Швеция предложи доста предпазливо и лишено от сериозни голови възможности първо полувреме.Домакините очаквано доминираха, но съперникът им действаше организирано в защита. Това принуди тимът на Дидие Дешан да разчита основно на изстрели от дистанция.Французите успяха три пъти да застрашат реално вратата на Робин Олсен. Първо стражът на гостите отрази фалцов удар на Пайе, а след това мощни изстрели на Погба и Муса Сисоко преминаха малко над напречната греда.Швеция имаше една много добра възможност, когато Ола Тойвонен беше намерен в наказателното поле, но Лоран Косчелни направи решителен шпагат, за да го блокира.Скандинавците играеха много спокойно, а девет минути след почивката дори успяха да поведат. Емил Форсберг се разписа от пряк свободен удар, след като Юго Лорис направи лоша преценка и позволи топката да се озове във вратарския му ъгъл.Франция обаче имаше нужда от едва четири минути, за да изравни. Пайе центрира от свободен удар, а с помощта на наречната греда Погба прати топката в мрежата с главаВ 65-ата минута домакините обърнаха резултата в ситуация, в която реферите ощетиха гостуващия отбор. Сидибе центрира към Гризман, който се намираше в засада, но такава не бе маркирана.Вратарят Олсен изпревари френския нападател, но изпусна топката. Последва грешка на Виктро Линдельоф, който в опита си да я изчисти я прати на крака на Пайе, за когото не беше проблем да реализира.В същото време Англия изигра най-добрия си мач от началото на квалификациите и разгроми Шотландия с 3:0 в дербито на Великобритания. "Трите лъва" също записаха трета победа от четири мача и водят в група F с актив от десет точки.И трите попадения на английските национали паднаха след удари с глава. Отбелязаха ги Даниел Стъридж в 24-ата минута, Адам Лалана в 50-ата и Гари Кейхил в 61-ата, а асистенциите бяха съответно на Кайл Уокър, Дани Роуз и Уейн Рууни.В група С Германия продължи наказателната си акция след 8:0 при гостуването на Сан Марино. Световните шампиони продължават със стопроцентов актив от 12 точки, като дори не са допуснали гол от началото на световните квалификации.Серж Гнабри направи бляскав дебют за мъжкия национален отбор на Германия и реализира хеттрик във вратата на Сан Марино. Йонас Хектор вкара две попадения, Сами Кедира и Кевин Фоланд се разписаха по веднъж, а Матия Щефанели си отбеляза автогол.В група Е Полша постигна убедителна победа с 3:0 при гостуването на Румъния и излезе еднолично начело в класирането с десет точки. Камил Гросицки откри резултата преди почивката, а Роберт Левандовски довърши съперника с два гола в последните седем минути.Черна гора изостана на три точки от поляците, след като изненадващо загуби с 2:3 при гостуването на Армения. Дания се придвижи до трета позиция с актив от шест точки след успех с 3:1 срещу Казахстан у дома.


description: Въпросът на деня е дали загубата на ГЕРБ беше волна, или неволна. Божидар Димитров, директор на Националния исторически музей.

title: Цитат на деня: Въпросът е дали загубата е волна, или неволна

maintext:
Фотограф: Георги Кожухаров
Въпросът на деня е дали загубата на ГЕРБ беше волна, или неволна.Директорът на Националния исторически музей Божидар Димитров пред "Нова телевизия".Той не изключи варианта лидерът на ГЕРБ и премиер да е избрал неубедителен кандидат за президент нарочно, за да се отърве от "Реформаторския блок", а и за да се стигне до радикални промени в политическата система, като въвеждането на мажоритарния избор.


description: При решение на президента Росен Плевнелиев да връчи на Патриотичния фронт (ПФ) третия проучвателен мандат за съставяне на кабинет в рамките на 43-ия парламент, националистите може и да не върнат мандата веднага, а да направят опит за съставяне на правителство, твърдят социалисти и националисти.

title: При трети мандат за Патриотичния фронт може да се направи опит за съставяне на правителство

maintext:
Красимир Каракачанов
Фотограф: Анелия Николова
При решение на президента Росен Плевнелиев да връчи на Патриотичния фронт (ПФ) третия проучвателен мандат за съставяне на кабинет в рамките на 43-ия парламент, мандатът може и да не бъде върнат веднага, а да се направи опит за съставяне на правителство, твърдят социалисти и националисти. В такъв случай кандидатът за премиер най-вероятно би бил лидерът на ВМРО Красимир Каракачанов.Първите два мандата ще отидат при ГЕРБ и БСП, които имат най-голяма подкрепа на парламентарните избори през 2014 г., но лидерите на двете партии вече заявиха, че ще ги върнат неизпълнени. По конституция държавният глава може сам да определи на коя формация да връчи последния проучвателен мандат.При дебатите за оставката на кабинета "Борисов 2" председателят на НФСБ Валери Симеонов предложи вариант ГЕРБ да състави нов кабинет в рамките на този парламент. Според него мнозинството било старото - ГЕРБ, Реформаторски блок (РБ) и Патриотичен фронт (ПФ), плюс "Атака", която го бетонирала. От началото на президентската кампания НФСБ, ВМРО и "Атака" работят заедно като "Обединени патриоти" и твърдят, че имат 33 депутати.


description: "С навеждането си към Ердоган и Путин постави на карта членството в ЕС и НАТО. По обиден за цялата нация начин забави номинацията на ГЕРБ, и издигна кандидат, неприемлив за десните избиратели не само в РБ, но и в ГЕРБ", пишат от ДСБ."

title: ДСБ: Борисов е виновен за реставрацията на левицата и фалшивия национализъм

maintext:
Фотограф: Надежда Чипева
, реставрация на левицата и антиевропейски, фалшив национализъм
Нашата задача днес е да обединим свободните българи - демократите, реформаторите, десните хора в България", смятат от ДСБ.
Резултатите от първия тур дестабилизират страната и са предпоставка за политическа криза, за която е виновен единствено премиерът Бойко Борисов. Това пишат в своя декларация Демократи за Силна България (ДСБ) по повод първите изборни резултати , според които кандидатът на Реформаторския блок Трайчо Трайков се класира на пето място с около 7% от вота."Отговорността за тази криза е лично на премиера Борисов. Многократно и арогантно той отказа протегнатата ръка вдясно от центъра. С навеждането си към Ердоган и Путин постави на карта членството в ЕС и НАТО. По обиден за цялата нация начин забави номинацията на ГЕРБ, и издигна кандидат, неприемлив за десните избиратели не само в РБ, но и в ГЕРБ", пишат от ДСБ.От партията заявяват, че няма да подкрепят нито един от кандидатите на втори тур - Цецка Цачева от ГЕРБ и ген. Румен Радев от ДСБ, и започват интензивна подготовка за явяване на парламентарни избори. "С поведението си по време на кампанията, те допълнително отблъснаха десните избиратели и убедените демократи. Тяхна задача е да спечелят загубеното доверие за седем дни", казва се още в декларацията.ДСБ започва интензивна подготовка за явяване на парламентарни избори още от 11 ноември и "протяга ръка за обща работа с тези граждани и организации вдясно, които са опозиция на настоящото управление." "След изтеклия пълен цикъл от избори, десницата трябва да започне на чисто. Да изгради смела алтернатива на днешното корумпирано управление, което предаде политическата инициатива на комунисти и популисти.От партията благодарят и на избирателите, гласували за Трайчо Трайков и кандидата за вицепрезидент Съби Събев, и на самите кандидати, "постигнали силен мажоритарен резултат в тежка атмосфера на страх и популизъм."


title: Активите на КТБ, които се очаква да се съберат, паднаха до 10%

maintext:
Фотограф: Юлия Лазарова
гледна точка на очакване на хората да се подобри качеството на услугата.
"Като темп на нарастване на разходите
в
-
.
На въпрос защо не се финансират реални реформи министърът пренасочва отговорността към ресорните министри.
Синдиците на КТБ ще успеят да съберат евентуално 10% от активите на фалиралата банка. Това прогнозира в интервю пред "Капитал" финансовият министър Владислав Горанов. Прогнозата му преди две години беше да съберат около 30%, а преди една година - около 20 на сто.Причината за това са сбъдналите се, по думите му, прогнози, че в хода на несъстоятелността, голям част от активите, придобити с пари от банката, са били "отдалечени" от нея.Според министъра причините за това се крият в късно обявената несъстоятелност и в това, че самите съдебни спорове са фактически сложни, "а и знаем с каква скорост по принцип върви правораздаването при решаването на търговски спорове".На въпрос защо бюджетът за 2017 г. се предвижда отново да завърши с дефицит при рекордните приходи през тази година, които ще го балансират, Горанов посочва, че освен по-доброто изпълнение на приходите сега е налице и значително изоставане в разходите по европейските фондове.Най-ефективно харчените пари през идната година се очаква да са тези за увеличаване заплатите на учителите, което има пряка връзка с повишаване качеството на образованието, е оценката на Горанов. Той смята, че най-неефективно ще се харчи в здравеопазването отздравеопазването е с найвисок ръст през последните години. Не със същия темп расте удовлетвореността на гражданите", посочва той


title: Всеки ден едно и също

maintext:
1/4 снимки в галерията Понеделник-петък, от сутрин до вечер! За трети път пускам сигнал...
Тази снимка е публикувана като част от съвместен проект между "Дневник" и приложението "Гражданите" за намаляване на нарушенията по пътищата.
Фотограф: Гражданите


title: Битката в пустинята: Хамилтън доминира в първите тренировки в Абу Даби

maintext:
PROVISIONAL CLASSIFICATION: HAM quickest again, but ROS is three-tenths closer to the only man who can deny him the title #AbuDhabiGP #FP2 pic.twitter.com/JGJhsegOUC
— Formula 1 (@F1) November 25, 2016
Световният шампион във Формула 1 Люис Хамилтън беше най-бърз в първите две тренировки преди решителния последен старт в Абу Даби. Англичанинът записа добри резултати, но във втората тренировка големият му съперник и съотборник Нико Розберг се доближи до него.Преди надпреварата германският пилот на "Мерцедес" води с 12 точки. Той се нуждае от място в тройката, за да стане шампион, независимо от класирането на англичанина.Хамилтън се представи силно и във втората тренировка. Шампионът записа върховото постижение от 1:40,861 мин. В най-бързия си опит Розберг изостана с 0,079 сек.Себастиан Фетел от "Ферари" остави добро впечатление и стана трети (+ 0,269). След него се наредиха двамата пилоти на "Ред бул" - Макс Верстапен и Даниел Рикардо на около половин секунда от времето на ХамилтънДругият, който се доближи на по-малко от секунда от англичанина, беше Кими Райконен от "Ферари".Хамилтън е в отлична форма, като спечели последните три състезания в САЩ, Мексико и Бразилия. И в трите случая обаче Розберг беше втори. Само веднъж в последните десет старта германецът остана извън тройката - в Гран при на Германия.


title: В Брест беше открит първият градски лифт във Франция

maintext:
[www.brest.fr]
[www.brest.fr]
Първият градски лифт във Франция потегли днес в западния град Брест, където министърът на околната среда Сеголен Роаял отправи пожеланието и други градове да се сдобият с такова чисто, тихо и не особено скъпо превозно средство, предаде "Франс прес". "Транспортът по кабел, това наистина е транспортът на бъдещето, особено в претоварените от автомобилно движение населени места", изтъкна министърът, след като се повози на съоръжението.В Брест лифтът се движи над река Пенфелд, разделяща града на две. Досега за прекосяването й местните жители имаха избор само между два моста, силно задръстени в пиковите часове.Двете кабини на лифта, който е част от мрежата на обществения транспорт в населеното място, могат да качват всяка по 60 души и да ги транспортират на разстояние от 420 метра за по-малко от 3 минути. Височината на съоръжението е 70 метра и то е в състояние да превозва около 1200 пътници на ден.Особеното при лифта в Брест е, че двете кабини, които могат да се движат при вятър със скорост близо 110 км/ч, не се разминават една до друга, а една над друга.Другата специфика е, че част от стъклата на кабините, се оцветяват при наближаването на жилищните сгради, за да не се нарушава спокойствието на живеещите там.Проектът е на стойност 19 милиона евро, половината от които са осигурени от субсидии. Вариантът с лифта беше предпочетен пред изграждането на мост, което щеше да струва между 30 и 60 милиона евро, според местната управа.Лифтове в мрежата за градски транспорт вече има в Рио де Жанейро, Ню Йорк и Алжир. Във Франция този вид транспорт се насърчава чрез закон от 2009 година и се очаква скоро такъв да се появи и в други градове, сред които Орлеан, Тулуза, Гренобъл, Шамбери, Сент-Етиен и Кретей.


description: "Наследника на Амундсен" Бьорге Аусланд е гвоздеят в програмата от презентации

title: "Банско филм фест" събира легендарни пътешественици

maintext:
Бьорге Аусланд е звездата на програмата от гости на фестивала
[Банско филм фест]
През 1990 г. норвежецът прави първото стигане със ски до Северния полюс без странична помощ заедно с Ерлинг Каге и Геир Рандби. Тримата стартират от остров Уърд-Хънт в Канада на 8 март и за 58 дни преминават 800 км.
През 1994 г. става първият човек, стигнал само със ски до Северния полюс, след старт от Нос Арктический в Сибир (най-северната точка на континентална Азия) на 2 март и преодолява 1000 км за 52 дни. На следващата (1995-а) година се добира сам със ски и до Южния полюс и става първият човек в света, стигнал до двата земни полюса по този начин. 44-дневната му одисея (1350 км) започва на 8 ноември от морето Уедъл.
Кърджънвън е
Йохен Хемлеб (Германия)
Освен с премиерните филми започващият в сряда фестивал за планинарско кино "Банско филм фест" ще събере няколко легендарни пътешественици, които ще имат своите презентации.Гвоздеят в програмата ще е присъствието на норвежеца Бьорге Аусланд и англичанката Джъстин Кърджънвън.Наричаният "Наследника на Амундсен" Аусланд е най-големият полярен пътешественик на нашето време. Той е първият човек, стигнал сам и без странична помощ до двата земни полюса и прекосил по същия начин Арктика и Антарктида.Аусланд ще се срещне с почитателите си в събота от 20 часа в Голямата зала на читалище "Никола Вапцаров". Денят и залата ще съберат и останалите презентации на специалните гости на фестивала.Гребкинята в открито морепървата жена, обиколила с гребна лодка остров Тасмания (500 морски мили). Тя има обиколки с гребане на архипелага Куин Шарлот в Тихия океан, на Уелс (по море, реки и канали), на Южния остров на Нова Зеландия (2400 мили за 67 дни), на остров Сардиния (500 мили), Алеутските острови (2500 мили за 101 дни), остров Ванкувър (май 2016 г.), 1000-километрово плаване между Западна Папуа и Папуа.Сред гостите е и най-големият специалист по хималайски загадки. От 1998 г. започва създаването на "Архив на Еверест" за историята на алпинизма по склоновете на върха и за загадката около Джордж Лей Мелъри и Андрю Ървин и притежава най-голямата частна сбирка от документи и материали на тази тема.През 1999 г. е един от инициаторите и участник в експедицията на Еверест, която си поставя за цел да изясни каква е била съдбата на Мелъри и Ървин (Mallory & Irvine Research Expedition). Екипът намира тленните останки на Джордж Мелъри, който от 8 юни 1924 г. е смятан за безследно изчезнал от северната страна на най-високия връх в света.Австриецът Петер Ортнер е един от най-силните в света спортни и солови катерачи, автор на едни от най-големите изкачвания в планините на света през последните години, носител на най-престижната награда за алпинизъм "Златен пикел" ("Piolet d’ Or"), смятана за "Оскар" в тази област за 2013 г. (заедно с Давид Лама).Сънародникът му Паул Гушлбауер се слави като един най-добрите парапланеристи, победител и призьор в най-трудните и най-престижните състезания Red Bull X-Alps, Red Bull Dolomitenmann Paragliding, Atomic Waymaker и др. Той е осъществи най-дългия преход с летене и ходене в Европа – Hike&Fly, свързващ три планини - Апенините (Италия), Алпите (Франция, Швейцария, Италия, Австрия, Словения) и Велебит (Хърватия).Официални гости от България ще бъдат Боян Петров, най-добрият български планински колоездач Станимир Меразчиев, планинският бегач Шабан Мустафа.


description: Американският президент Барак Обама и руският президент Владимир Путин проведоха четириминутен разговор в кулоарите на годишната среща на върха на 21 икономики от форума за Азиатско-тихоокеанското икономическо сътрудничество (АТИС) в Лима, Перу.

title: Снимка на деня: Последните 4 минути между Обама и Путин

maintext:
1/1 снимки в галерията Американският президент Барак Обама и руският президент Владимир Путин проведоха четириминутен разговор в кулоарите на годишната среща на върха на 21 икономики от форума за Азиатско-тихоокеанското икономическо сътрудничество (АТИС) в Лима, предаде БТА.
Посещението в Перу е и част от последната обиколка на Обама като президент на САЩ.
Според Белия дом срещата е започнала с размяна на любезности, след което Обама е насърчил Путин да поддържа ангажиментите на Русия съгласно Минското споразумение за уреждане на украинския конфликт. Американският президент е подчертал ангажимента на САЩ и техните съюзници към суверенитета на Украйна.
Кремъл заяви, че Обама и Путин са се разбрали американският държавен секретар Джон Кери и руският външен министър Сергей Лавров да продължат да работят за уреждане на конфликта в Сирия до края на мандата на сегашното правителство на САЩ.


title: Топалов се отдалечи от върха в Сейнт Луис

maintext:
Българският гросмайстор е трети и изостава с три точки от Вишванатан Ананд
2016
Фабиано Каруана е четвърти с 4.5.
Did Topalov agree to a draw against Nakamura in a winning position or is that a mistake in the result? @CCSCSL @USChess pic.twitter.com/jb9CkG7Wri
— Susan Polgar (@SusanPolgar) November 13, 2016
Incredibly Topalov played 101.h6?? and let Nakamura escape with a draw & remain within 1.5 points of Vishy! https://t.co/yC59jzcJ6f #c24live pic.twitter.com/2x0kWSscrz
— chess24.com (@chess24com) November 13, 2016
Българският гросмайстор Веселин Топалов се отдалечи от първото място в силния турнир Сhampions Showdownв Сейнт Луис, чийто награден фонд е 150 хиляди долара.Бившият световен шампион е трети с пет точки след 6-те кръга класически шахмат и 6-те кръга ускорен. Индиецът Вишванатан Ананд дръпна на първото място, като събра осем. Вторият Хикару Накамура има 6.5 точки, аТази нощ Топалов с белите фигури направи реми с Накамура, но допусна две загуби с черните срещу Ананд и Каруана.Българинът беше близо до победата срещу Накамура. Той обаче изпусна възможностите си и се стигна до реми.От днес започват партиите на блиц, като след 12 кръга ще бъде излъчен победителят в турнира. В надпреварата участват четирима от водещите гросмайстори.


title: Делото "Червеи" започва на втора инстанция

maintext:
Владимира Янева.
Фотограф: Анелия Николова
През януари тази година състав на СГС с председател Иван Коев наложи на Янева присъда от една година условно след като я призна за виновна за издаването на разрешения за прилагане на специални разузнавателни средства (СРС) над максимално допустимия по закон срок. Тодор Костадинов беше осъден на глоба за неправомерен достъп до информационните системи на МВР.
рокуратурата е пропуснала да повдигне адекватни обвинения срещу Янева. Това потвърждава изнесеното в записите "Яневагейт", в които в разговор с Румяна Ченалова и Момчил Мондешки бившият председател на СГС казва, че главният прокурор Сотир Цацаров й е обещал да завоалира обвиненията срещу нея.
Софийският апелативен съд (САС) ще разгледа на първо заседание делото срещу бившия председател на Софийски градски съд и срещу Тодор Костадинов, бивш началник на дирекция "Вътрешна сигурност" в МВР по разработката "Червеи".В своите мотиви съдия Коев написа, че п"С цялостната си професионална дейност (Владимира Янева) последователно е показвала стремеж към спазване на законите и санкциониране на техните нарушители. Репутацията й в професионалните среди не подлежи на съмнение. Съдът приема, че извършеното престъпление, освен това, най-вероятно се дължи на предоверяване на специалните служби, с които съдия Янева ежедневно е работила и комуникирала", пише още в мотивите.


description: "Софиянци вече са забравили какво представляваше булевард "Черни връх", Околовръстното шосе и Южната дъга... Така ще остане и занапред. Направихме необходимото, това е добър подарък за софиянци", каза премиерът.

title: Бойко Борисов "подари" на софиянци още един ремонтиран булевард (звук)

maintext:
[Министерският съвет]
Софиянци вече са забравили какво представляваше булевард "Черни връх", Околовръстното шосе и Южната дъга... Така ще остане и занапред. Направихме необходимото, това е добър подарък за софиянци. Ако е било лесно, да са го направили още по времето на Тодор Живков.След всеки пленум и след всеки конгрес да са правили по един такъв булевард- ако е било лесно.
Това заяви премиерът в оставка Бойко Борисов, който заедно с кметът на София Йорданка Фандъкова присъства на пускането на движението по ремонтирания участък на бул. "Черни връх" в столицата.
"Мога да кажа на софиянци: освен всичко, което виждате, са подновени и канализацията, осветлението, и всички комуникации под земята, защото и те са на близо 30-40 години. Да им е честито, по план беше за Коледа, успяха да се справят по-рано", каза Борисов.
Йорданка Фандъкова подчерта, че това е "изключително тежък обект", където е направена подмяна на цялата подземна инфраструктура само за 5 месеца, защото движението в столицата е много натоварено.
"Благодаря специално на господин Борисов и правителството, защото финансирането на този проект е изцяло от държавния бюджет. Започнахме със 7 милиона, които бяха отпуснати и се надяваме да завършим с 6 милиона, с които трябва да се разплатим със строителите, защото на нас ни се наложи да плащаме доста сериозни средства за отчуждаване. Всички знаем какво представляваше булевардът тук", каза кметът.
Премиерът в оставка припомни и другите изцяло завършени инфраструктурни проекти в София. "Северната скоростна тангента е готова и я ползват. Отделно дадохме пари да си направят съдединителните връзки и обходите за тръби. Сега щяхме да започнем пътя за Младост, но госпожа Нинова като дойде ще го направи. Има си достатъчно възможности да се справят- нов президент, пленуми", заяви той.
"Ще дойде време всеки да си направи изводите. Това, което съм обещал съм го направил до едно. И ми харесва това, което сме направили. И колкото това да беше протестен вот, все още не мога да го разбера, сигурно няма и да го разбера При това село, това което направихме - колкото повече питам, толкова повече не могат да ми отговорят. Като знам какво беше, неузнаваемо", коментира Борисов.
"В България е още по-хубаво. Два дена всяка нощ ходя до Харманли и се връщам - магистралите "Тракия", "Марица", в Димитровград и Хасково площади, кръгови, всичко направено", обобщи премиерът.


title: Радев взима 24.03%, Цачева - 23.46%, по данни на "Маркет линкс"

maintext: Както се очакваше идната седмица президентските избори ще бъдат решени на балотаж между кандидата на ГЕРБ Цецка Цачева и на БСП Румен Радев. Според данни от екзит пола на агенция "Маркет линкс", представени и финансирани от БиТиВи, Радев събира 24.03% от гласовете, а Цецка Цачева - 23.46 %.На трето място е кандидатът на "Обединени патриоти" с 13.66%, следван от независимия Веселин Марешики с 10.23%. Кандидатът на Реформаторите Трайчо Трайков получава 6.98%, а подкрепяният от ДПС Пламен Орешарски взима 6.03% от вота.Според агенцията избирателната активност към 19:30 ч. за избора на президент е била 54%, а за референдума - 49.32%. Данните показват, че 82% от гласувалите на референдума са подкрепили мажоритарния вот, 68.19% смятат, че гласуването трябва да е задължително, а 80.45% са съгласни партиите да получават субсидия от 1 лев за всеки спечелен на избори глас.


description: Хърватинът надигра сърбина с 6:4, 7:6 (2) и се класира за полуфиналите на мастърса в Париж.

title: Чилич детронира Джокович и отвори широко вратите на Мъри към първото място

maintext:
Чилич спечели първа победа срещу Джокович след 14 поредни загуби от световния номер 1
Хърватинът победи сърбина с 6:4, 7:6 (2) и се класира за полуфиналите на мастърса във френската столица.
Така след 122 поредни седмици, в които Джокович оглавяваше световната ранглиста, от понеделник ще има нов номер 1 в света, ако Мъри достигне до мача за титлата в Париж. Шотландецът играе в четвъртфиналите с Томаш Бердих, а при успех ще се изправи срещу Жо-Вилфред Цонга или Милош Раонич.
Джокович се сбогува с публиката в Париж, а може би и с първото място в световната ранглиста
Статистиката от мача
[TennisTV]
Марин Чилич детронира шампиона от последните три години в Париж Новак Джокович и отвори широко вратите на Анди Мъри към първото място в световната ранглиста.Както и срещу Григор Димитров вчера, Джокович беше много далеч от познатото си ниво. За разлика от българина обаче Чилич имаше на своя страна мощния си сервис и пречупи съпротивата на световния номер 1 след един час и 44 минути игра.Джокович предостави точка за пробив на Чилич още в първото си подаване. Хърватинът се възползва и поведе с 2:0. Сръбският тенисист обаче успя да веднага да навакса изоставането си и да изравни при 2:2.На своя ред четирикратният шампион в Париж имаше шанс да поведе с пробив при 3:3, но Чилич го неутрализира. Десетият в световната ранглиста спечели и следващото си подаване, за да поведе с 5:4, след което стигна до втори пробив, който означаваше край на първия сет.Джокович не се предаде и показа по-добра игра във втората част. Той дори имаше чудесна възможност да вкара мача в трети сет, след като проби в деветия гейм и поведе с 5:4.Сърбинът обаче допусна поредица от грешки в гейма, в който сервираше за сета. Чилич върна пробива, а в последвалия тайбрек даде само две точки на световния номер 1.Taка хърватският тенисист сложи край на кошмарната си серия срещу Джокович и записа първа победа срещу този съперник след 14 поредни загуби.


title: Избирателят да има право да оттегли гласа си в 14 дневен срок

maintext:
Фотограф: Надежда Чипева
Политологът Даниел Смилов разви идеята си във "Фейсбук" още преди да са ясни официалните резултати. Публикуваме мнението му от профила му.
На фона на събитията у нас и в чужбина смятам, че е редно да се въведе с референдум следната промяна в изборното законодателство:
На всеки вот избирателят да има право да оттегли гласа си в 14 дневен срок и да върне или подмени "политическата стока", с която се е сдобил. Веднага след вота се обявява междинен резултат, а след две седмици - окончателният, който отчита оттеглените и преосмислени гласове.
Този потребителски подход би ни спестил безнадежното умуване в деня след изборите, а и би отговарял на международната репутация за "втория акъл" на българите.
Ако тази система беше въведена в Обединеното кралство, сега нямаше да се чудят какво да правят с Брекзита. Дано да не се наложи да се изнася и за САЩ!


title: Станислав Тодоров ще свири сблъсъка между "Лудогорец" и "Левски"

maintext:
Шуменският рефер бе обвинен в пристрастия след мача на "Левски" с "Берое" през миналия сезон
[LAP.bg]
Тогава старозагорци определиха като "пълно безумие и наглост" избора на рефера заради отсъжданията му в мач от миналия сезон, когато "Левски" спечели с 1:0 с гол от дузпа, която зелените дълго оспорваха.
Станислав Тодоров ще ръководи дербито на 16-ия кръг в Първа лига между отборите на "Лудогорец" и "Левски".Сблъсъкът на "Лудогорец Арена" в Разград до голяма степен може да реши битката за титлата в първенството, тъй като при успех домакините ще дръпнат с цели 9 точки на сините.За последно около името на шуменския рефер се вдигна шум преди друг мач на столичани - срещу "Берое" през октомври.


description: 16 журналисти от съдебния ресор атакуваха в края на октомври правилата, въведени със заповед на председателя на Върховния административен съд Георги Колев за заличаване на личните данни в публикуваните съдебни актове в интернет страницата на съда.

title: Адвокат Александър Кашъмов: Заличаването на лични данни в актовете на съда е причина да изчезне съществена част от историята на прехода

maintext:
Адвокат Александър Кашъмов
Фотограф: Красимир Юскеселиев
равилата, въведени със заповед на председателя на Върховния административен съд Георги Колев за заличаване на личните данни в публикуваните съдебни актове в интернет страницата на съда.
16 журналисти от съдебния ресор атакуваха в края на октомври пСпоред оспорваните правила от документите, които се публикуват онлайн, се заличават имената на участниците в процеса, включително на фирми, сдружения, партии, адреси, населени места. Освен това "поради невъзможност за пълно обезличаване сканираните документи по съдебните дела във ВАС не се визуализират в интернет"."Дневник" разговоря с адвокат Александър Кашъмов, който представлява журналистите пред ВАС.- Заличаването на данни от решенията и протоколите от съдебни заседания на ВАС и премахването на обжалваните постановления, наредби, решения и заповеди от сайта на ВАС бе оправдано през 2016 г. за пореден път с практиката на Комисията за защита на личните данни (КЗЛД). Този път комисията била наложила глоба на ВАС, която учудващо се оказа, че никой не е обжалвал. Така най-добрата интернет страница на публична институция в България в продължение на над десетилетие и половина (тази на ВАС - бел. ред.), давана за пример в обучения на чужденци, бе окастрена в чест на защитата на личните данни така, че да не може да се разбере: кмет, министър или цялото правителство са под съд заради незаконосъобразно решение или действие. Утре дори наследниците на днешните управляващи могат лесно да допуснат същите грешки, заради които са били осъдени техните предшественици просто поради затруднения достъп до съответната съдебна практика.- Контекстът и предисторията са следните. В едни държави защитата на личните данни и достъпът до обществена информация се контролират от един и същ държавен орган, който прави баланса (Обединено кралство, Словения, Унгария ). Другаде контролът по отношение на всяко от двете права е в ръцете на различни институции и баланс отново се прави. Моделът в България за съжаление е трети – има контрол по защитата на личните данни, но не и по правото на достъп до обществена информация.Законът за защита на личните данни бе приет през 2002 г. без особено разбиране за смисъла и същността му. След препоръки и натиск както от експерти към Европейската комисия, така и от Програма "Достъп до информация" (ПДИ) текстът на закона бе подобрен през 2005 г.От защитата бяха извадени както дейността на лицата, упражняващи функции на орган на власт, така и "обществената идентичност" на гражданите (която бе попаднала в защитата чрез удобен за някого погрешен превод на израза "социална идентичност" ).Въпреки подобрението на закона години наред след това продължава битката "за" или "срещу" по-голямата прозрачност на публичните фигури и публичните дейности в България. Случваше се абсурдът документи с медицински и банкови данни на обикновени хора да се валят по улицата или в интернет, докато в същото време се пази тайната на политическите възгледи на депутатите.Борбата на политическия елит да запази в тайна имотните си декларации не успя и в годината на влизане в ЕС те бяха публикувани в интернет.За сметка на това до ден днешен две трети от декларациите на държавните служители не се публикуват в интернет поради "защита на личните данни", както установи в годишните си проучвания ПДИ. Това се прави въпреки ясното задължение в закона за оповестяването им онлайн.- Закрила на това закононарушение предостави в практиката си институцията, призвана да защитава личните данни – Комисията за защита на личните данни (КЗЛД). Макар тази комисия да работи активно и добросъвестно по прилагането на Закона за защита на личните данни, балансът между достъпа до обществена информация и защитата на личната сфера не е сред постиженията й.Дори напротив - такъв баланс според практиката на комисията не съществува, тъй като винаги се прилага защитата на данните, каквато и да е цената на накърнения с това обществен интерес. Така остава пренебрегнат изведеният от Конституционния съд принцип, че личните данни на заемащите публични длъжности се ползват с много по-занижена защита и се създава системен проблем пред прилагането на прозрачността.- Цензура е забрана да се публикува информация, постановена от служебно лице в нарушение на закона. Оспорените от 16-те журналисти правила на председателя на ВАС забраняват публикуването на определена информация, която забрана отива далеч отвъд защитата на личните данни. Информацията, отнасяща се до публични институции, търговски дружества и юридически лица с нестопанска цел, не може да представлява лични данни.Правните доводи, изложени в жалбите, също не представляват лични данни. По въпроса е имал възможност да се произнесе Съдът в Страсбург, който е приел, че непредоставянето на такава информация под претекст защита на личните данни представлява информационен монопол, който е форма на цензура (Решение на ЕСПЧ срещу Унгария от 2009 г.). Още по-малко могат да се защитават като лични данни наредби и правилници, решения и заповеди на институциите в кръга на правомощията им.По-сериозният проблем обаче е, че заповедта на председателя на ВАС, с която са одобрени вътрешните правила относно заличаването на лични данни, е основание да бъдат премахнати от интернет или орязани чрез заличаване хиляди документи, които в продължение на 16 години бяха публично достъпни. Това заличаване със задна дата е причина да изчезне съществена част от историята на прехода, отразена в документите по делата, или да стане трудно откриваема за разследващи журналисти, изследователи и граждани. А правото на хората на информация или т.нар.от Конституционния съд "информиран избор", е в основата на демокрацията, при която институциите се избират от народа.- Както може да се предположи, при вече споменатата практика на КЗЛД бързо се появиха желаещи да оползотворят неоснователната "защита на личните данни" за сметка на прозрачността.Възползваха се ръководителите на около 400 институции в рамките на изпълнителната власт, за да скрият декларациите за конфликт на интереси на администрациите още от 2010 г.През 2013 г. Висшият съдебен съвет се оказа "принуден" да защити от публичност имотните декларации на магистратите, тъй като така казала КЗЛД.За да стигне висшият съдебен орган до този извод, е било направено питане до комисията. След подадена жалба до Върховния административен съд от три неправителствени организации (ПДИ, Български институт за правни инициативи и Център на НПО - Разград) и отбелязване на случая в доклада по проверката на Европейската комисия решението бе оттеглено, а публичността на декларациите остана.- През изминалите години практиката на ВАС много се обогати и разви. Имам възможността да следя и участвам в съдебните дела като адвокат от 2000 г. През това време се утвърди принципът на законност на работата на изпълнителната власт, като стана ясно, че тя подлежи на съдебен контрол. През годините благодарение на практиката на съда се детайлизираха правилата в много сектори.Делата, засягащи достъпа до обществена информация и защитата на околната среда, допринесоха за развитието на прозрачността и отговорността към бъдещите поколения при разрешаването на инвестиционни проекти. Преди няколко години съдебният контрол възтържествува дори в силно монополизираната от неясни интереси област на ядрената енергетика. Административното правосъдие дисциплинира дейностите в сферите на приемането на нормативни актове, държавната служба, конфликта на интереси, дори на фискалните въпроси като справедливото и прозрачно разпределение на публични средства.Същевременно по отделни въпроси, някои от които съществени, остана противоречива практика. Голямата част от съдиите, които започнаха дейността на ВАС в края на 90-те, вече не са в съдебната система. Постъпи ново попълнение, като освен вдъхновени и задълбочени магистрати влязоха и други. Създава се впечатление, че администрирането на съда не е най-доброто и възникват сериозни въпроси. Това обезкуражава добрите професионалисти и става причина да се чувстват малцинство и обезкръвени. В момент, когато обществото и цивилизованият свят гледат изпитателно към съда, за да се уверят в почтеността му, единственият канал за информиране става помътнен и задръстен.- Призвание на журналистиката е да бъде критика на властта и острие срещу цензурата. Неслучайно Съдът в Страсбург нарича журналистите "обществен страж" на демократичното общество. Такива са и работещите в съдебния ресор, които в случая с ВАС следят дали и как се контролира административният произвол и спазването на закона от институциите.За да си изпълняват функциите, журналистите имат насъщна нужда от информация. Липсата на този ресурс в нарушение на закона е много възможно да доведе гражданското общество до задушаване. Ето защо оспорените от журналистите вътрешни правила за заличаване на личните данни в съдебните документи на ВАС е напълно неприемливо. Обществото има правото да получи обратно това, което бе постигнато след дълги години усилна работа, и му бе набързо и на тъмно отнето.


description: 75-годишната Веселина Филибонова е изчезнала на 25 октомври в района на Подуяне.

title: Полицията издирва възрастна жена, изчезнала преди две седмици в София

maintext:
[МВР]
От две седмици полицията в София издирва 75-годишната Веселина Филибонова, изчезнала в района на Подуяне.Жената е напуснала дома си на 25 октомври и оттогава е в неизвестност. По информация от близките ѝ тя е излязла от дома си без документи за самоличност и телефон. Жената е с деменция.Веселина Филибонова е висока около 150 см, с бяла коса и кафяви очи. Била е облечена с кафяво горнище на анцуг, черен клин и обута с черни обувки.МВР призовава всички, които имат информация за жената, да се обадят на тел. 112 или в най-близкото районно управление.


description: Вътрешният министър в оставка призова Цветан Василев да спре "да дава интервюта от улицата" и да се яви в прокуратурата за разпит.

title: Невъзможно е ГЕРБ да участва в управление без премиер Бойко Борисов, заяви Бъчварова

maintext:
Фотограф: Анелия Николова
Вътрешният министър в оставка Румяна Бъчварова обяви, че ГЕРБ няма да подкрепи Патриотичния фронт в опита му да състави правителство в рамките на този парламент. Пред Нова телевизия тя уточни, че логиката изключва най-голямата партия в Народното събрание да застане зад третата или четвъртата политическа сила и да се води от тяхната програма за управление."Невъзможно е ГЕРБ да участва в управление без премиер Бойко Борисов. Не става въпрос за его, а за това кой ще поеме отговорност към гражданите", добави Бъчварова, като по този начин изключи възможността да бъде излъчено правителство с подобна конфигурация на сегашното, но без Борисов като министър-председател.До момента 6 от 8-те парламентарно представени партии проведоха консултации с президента Росен Плевнелиев, като единствено Патриотичният фронт изрази готовност да се опита да състави кабинет. От своя страна ГЕРБ и БСП категорично отказаха да се включат в преговорите."В този парламент правителство без цялостната подкрепа на ГЕРБ няма как да има. Въпросът е да се гарантира мнозинство за гласуване на решенията, което не виждам как ще се събере", каза още вътрешният министър в оставка.Тя призова мажоритарният собственик на фалиралата Корпоративна търговска банка (КТБ) Цветан Василев да спре "да дава интервюта от улицата" и да се яви като свидетел в прокуратурата . По думите ѝ именно там той ще може да даде повече информация или да изкара доказателства за обвиненията, които хвърли върху премиера Борисов. В последното си интервю Василев разкри, че бизнесменът Александър Сталийски е един от най-приближените на министър-председателя и е бил изнудван именно от него."Аз лично не познавам и не съм виждала Сталийски. Чувала съм за него, когато е бил дете. Това е било по линия на баща му", уточни Бъчварова.Тя не подмина и темата с готвения протест на пожарникарите . Те поискаха по-високи заплати през следващата година, както и по-добри условия на труд. Вътрешният министър в оставка заяви, че вече е провела редица разговори с депутатите и е успяла да убеди по-голяма част от тях да гласуват за увеличение на възнагражденията на огнеборците. За целта били нужни около 70 млн. лв."В този сектор са инвестирани 300 млн. лв. за последните 3 години. Купени са 750 нови машини за гасене на пожари. През следващата година нови 10 милиона ще отидат за техника, а още 69 млн. лв. за подобряване на условията на труд", заяви Бъчварова.


description: Лечков заяви, че мечтата му е да се занимава с музика, но даде да се разбере, че е далеч от нея. "Винаги съм харесвал музиката, но там съм инвалид. Занимавам се с това, което умея."

title: Лечков: Ако УЕФА се справи с черното тото, и ние ще се справим

maintext:
[LAP.bg]
Вицепрезидентът на БФС Йордан Лечков индиректно призна, че има проблем с черното тото. Според него обаче футболният съюз няма какво да направи."Ние не сме разследващ орган. Футболният съюз отдавна е в Европа, спазваме всички тези изисквания и правила. Ние живеем по дневния ред, зададен от УЕФА. Ако УЕФА се справи с черното тото, и ние ще се справим. За тотото не мога да говоря. С това никой не се е справил", каза Лечков в предаването "Часът на Милен Цветков" по "Нова".По думите му в България "трябва да има футболисти, които да имат желание, да имат искра". "Връщаме се назад, но там ни беше силно първенството. Сега никой не пречи на младите да се развиват."Лечков добави, че мечтата му е да се занимава с музика, но даде да се разбере, че е далеч от нея. "Винаги съм харесвал музиката, но там съм инвалид. Занимавам се с това, което умея", добави бившият футболен национал.


description: "Шведските демократи" са на път да се превърнат във втора политическа сила в страната.

title: Крайната десница в Швеция трупа подкрепа на фона на мигрантската криза

maintext:
Лидерът на крайната шведска десница Джими Акесон.
Крайнодясната формация "Шведски демократи" е на път да се превърне във втората по сила в страната, показват проучвания на общественото мнение, цитирани от "Ройтерс".Подкрепата за "Шведските демократи" е нараснала до 21.5% при 20 % миналия месец – огромен скок предвид събраните на парламентарните избори преди две години 13 % от всики гласове . Това е трети пореден месец, в който партията, бореща се да намали имигрантите в страната, регистрира ръст на популярността си.Социалдемократите, които заедно със Зелената партия управляват в правителство на малцинството, също увеличават подкрепата за себе си до 25.7 на сто.За сметка на това подкрепата за дясноцентристката "Умерена партия" - най-голямата в опозиционния блок – намалява от 23.4% до 22 на сто.Крайнодесните популистки партии са във възход в цяла Европа. Те получиха допълнителен тласък след победата на Доналд Тръмп на президентските избори в САЩ миналата седмица През миналата година рекордните 163 000 молби за убежище са били подадени в Швеция. Това засили страховете сред местните граждани за увеличаване на безработицата и престъпността и понижаване на образователните стандарти. Ситуацията разклати сериозно обществения консенсус за либералните имигрантски политики. Всичко това доведе до сериозно увеличаване на рейтинга на крайната десница.В телевизионно интервю лидерът на "Шведските демократи" Джими Акесон заяви, че победата на Тръмп показва, че избирателите навсякъде по света са изморени от политическите елити.


description: "Грийнпийс" - България, организира дискусия за екологично отглеждане на житни култури. Организацията ще открие и изложба, посветена на природосъобразното земеделие.

title: Дискусия за екологично земеделие организира "Грийнпийс"

maintext:
Фотограф: Иван Дончев ["Грийнпийс" - България]
Значението на хляба и възможностите за екологично отглеждане на житни култури. Това ще са основни теми на дискусия, която ще се проведе този четвъртък от 18 ч. в пекарна "Хлебар". Събитието е част от кампанията на " Грийнпийс " - България, за екологично земеделие.Гост-лектор ще бъде доц. Виолета Божанова от Селскостопанската академия, която има дългогодишен опит в областта на растителната селекция при основни полски култури и поддържането на семепроизводство на твърда пшеница.Наскоро организацията анонсира също онлайн платформата за екологично земеделие, както и програма за международен обмен на фермери в страни от Европейския съюз."От години отделяме внимание на земеделието като ключов бранш за опазването на околната среда. От него зависи както дали ще се храним с екологично чиста храна, така и в каква степен производството на тази храна оказва негативно влияние върху околната среда. Транспортирането на земеделската продукция може да бъде оптимизирано чрез пазаруване от местни производители и по този начин да бъде намален въглеродният отпечатък на всеки от нас при потреблението на хранителни продукти", казва Меглена Антонова, координатор "Екологично земеделие" в "Грийнпийс" - България.Посветена на тази тема ще бъде и изложбата "Храна за живот: фотографии от екологични ферми", която ще бъде открита на 15 ноември от 19:00 ч. в Gallery 2.0 (ул. "6-ти септември" №26). Основният акцент са екологичните ферми, техните създатели, историята им и мотивацията им да се захванат с нещо такова."Всички те са взели единодушното решение да водят един нелек живот, който обаче ги удовлетворява много повече от каквито и да било други дейности. Те виждат проблемите на неработещата земеделска система и искат да я променят. Не се страхуват от тежкия труд и са готови да се откажат от много от привилегиите на съвременното общество, за да произвеждат здравословна и екологична храна и да бъдат начело на хранителното движение", разказва Меглена Антонова.


description: Белгийците все повече се страхуват, че водещата им от векове позиция е изложена на риск заради чуждестранните модерни бири, които не се страхуват да скъсат с традициите.

title: Белгия се бои, че ще изгуби репутацията си в света на бирата

maintext: Исторически Белгия е една от страните лидери в бирения сектор, но Томас Костенобъл, организатор на Брюкселското бирено предизвикателство (Brussels Beer Challenge) се опасява, че в сектора назряват проблеми.На този международен конкурс в белгийската столица, който се провежда за пета година, са представени 1250 бири от 36 страни, а 80 съдии дегустират предлаганите напитки.Белгийците все повече се страхуват, че водещата им от векове позиция е изложена на риск заради чуждестранните модерни бири , които не се страхуват да скъсат с традициите."Белгия все още служи за ориентир", посочи пред "Франс прес" Томас Костенобъл, но прибави, че някои категории белгийски бири вече нямат чак такъв авторитет що се отнася до качеството.През 2015 г. първата награда взе IPA (Indian Pale Ale) от Сиатъл, САЩ, и така за първи път Белгия отстъпи първото място.Страната все още е водещият състезател в Брюкселското предизвикателство с 240 бири, но е с ледвана по петите от САЩ с 210 бири и може би изненадващо за страна, известна най-вече с виното си – Италия В световен мащаб биреният пазар се развива в посока крафт бира , като начело на тенденцията са по-малки "микропивоварни", които се съсредоточават повече върху качеството, отколкото върху количеството. В Белгия техният брой нарасна от 127 до 199 в периода 2009-2015 г. Такава е тенденцията и в международен план.САЩ отчитат скок в броя на пивоварните от 1596 до 4225 за същия период, в Холандия те са нараснали над три пъти от 117 до 401, а в Италия - от 256 до 914. Във Франция малките пивоварни се удвоиха (от 332 до 663), както и във Великобритания (от 745 до 1424).Без капка съмнение САЩ и Великобритания са лидери по иновациите в бирата. Като всъщност става дума за много висококачествени иновации, отбелязва Мелиса Коул, британски автор и специалист по бирата, която е в журито на Брюкселското предизвикателство от самото му начало.Франция и Италия все още не са на тези висоти по качество на бирата. Все още има много бира, която не се произвежда правилно, не се бутилира правилно, допълва тя.Огромното разнообразие на белгийска бира - от кисел ламбик до плодов крик и от тъмна абатска бира до лагер - означава, че Белгия остава на челни позиции, но трябва да е в крак с новостите, допълва Коул.Белгия винаги ще бъде уникална. Тя има изцяло защита за географски произход за ламбика. Това една много важна и невероятна част от нейната традиция, отбелязва Коул.Може би допреди пет до седем години Белгия имаше точно противоположните на конкурентите си проблеми: в техническо отношениe отлична на повечето места, но всъщност изоставаща до известна степен в иновациите. Радвам се да видя, че това се променя, допълва тя.По-старите семейни пивоварни като Cantillon или Lindemans стават по-динамични на фона на новите конкуренти в Белгия като Brasserie de la Senne, казва Коул.Белгийците също приемат, като много други, IPA - популярната в момента бирата с нейния свеж и не толкова сладък вкус. Много хмелова бира е кошмар за по-възрастните любители на пивото и за сектора," казва професионалният дегустатор италианецът Лоренцо Дабове с усмивка.Страната му е една от най-динамичните на този пазар, включвайки се в революцията на крафт бирата от средата на 90-те, като някои дребни италиански пивовари сега изнасят до 70% от продукцията си.Истинският тест за това дали конкурентите на Белгия я настигат ще бъде дегустацията. Резултатите от Брюкселското бирено предизвикателство ще бъдат обявени на 21 ноември./ БТА


description: Някои въпроси са неподходящи за задаване в референдум, защото техният отговор не може да бъде ДА или НЕ. По-важно е КАК. Трябва да отчитаме и че намирането на най-точните решения със сигурност не може да стане в рамките на няколко седмици или месец

title: Мажоритарните избори - трудните решения

maintext:
Слави Трифонов гласува на референдума
Фотограф: Георги Кожухаров
След резултата на референдума, иницииран от шоумена Слави Трифонов и внесения проект от ГЕРБ, мажоритарната избирателна система в някакъв вариант изглежда почти неизбежна. С това и сериозните въпросителни. Ефектът от всяка една избирателна система зависи в голяма степен от средата, в която е приложена. Ако се приложи с лоша администрация, в среда на остра политическа конфронтация и ниско обществено доверие, нито една система няма как да даде добър резултат.
В България, когато стане въпрос за промяна на изборните правила, винаги се вглеждаме в политическите й следствия - какъв тип представителство осигурява тя, колко и какъв тип партии влизат в парламента. Тук е един от основните проблеми на българското общество, което се люшка от едни очаквания към други. Само преди няколко години гражданите, които протестираха, смятаха, че представителството в парламента не отразява техните интереси. Ако си спомняте, при гласуването на изборното законодателство тогава бяха предложени всякакви мерки, които да подпомогнат кандидатирането на извън системни играчи. Днес почти 3.5 млн. души гласуваха за въвеждането система, която е с много по-ниско ниво на представителност и в известна степен затруднява влизането на най-малките играчи в парламента. Затова, ако ще се прави промяна в изборните правила, са нужни сериозни обществени дебати по това, какво искаме от избирателната система, дали очакваме:
- по-стабилни еднопартийни кабинети за сметка на по-детайлно представителство
- по-системни или по-малко системни партии
- регионално или национално представителство
- по-високо или по-ниско ниво на политическо разделение в обществото
Освен тези въпроси, обаче има и един много по-важен аспект - административният. За него се говори малко, но всъщност това е разликата между честните избори и провалените, между "добрата" система и "лошата". Това го установиха и от инициативния комитет на "Шоуто на Слави", които 27 г. след промените разбраха, че в българската изборна администрация има проблеми. В известен смисъл този аспект е по-важен и от самата система.
Ако състоянието на администрацията е лошо,
това поставя под съмнение произвеждането на избори
под каквато и да е избирателна система
Намираме се в ситуацията, в която избираме софтуер, без да си даваме сметка, че нямаме достатъчно силен компютър за него.
Именно този аспект е драматичен, когато говорим за възможността да сменим рязко избирателната система и да се засилим към някакъв вид мажоритарна.
Първата пречка е районирането и разделянето на страната на 240 едномандатни района,
с относително еднакъв брой избиратели
Ако в момента попитате авторите на идеята от "Шоуто на Слави", дори те няма да могат да ви кажат как ще стане това като процедура. Намираме се в особена ситуация – правителство в оставка, парламент, който очаква да бъде разпуснат. А най-важното условие за успешното пре-райониране е политическият консенсус. Такъв, очевидно, в момента няма.
Вторият критичен елемент е структурата на изборната администрация. Мажоритарната система изисква едномандатни райони, а всеки едномандатен район - собствена комисия. Това означава, че тепърва трябва да се направят 240 районни избирателни комисии, достатъчно компетентни, за да преброят вярно бюлетините. И тук идва третият важен елемент – механизмът за броене.
Мажоритарната система е супер чувствителна към грешки в броенето
и дори дребни фалшификации в секционните комисии
Сегашното ниво на компетентност на секционни комисии е ужасно ниско. Затова е нужно да се намери изцяло нов механизъм за броене. Преди години много експерти, сред които и "Прозрачност без граници" предложиха т. нар.
Изнесени преброителни центрове
В тях специално обучени и подбрани хора борят пред публиката бюлетините след края на изборния ден. Тогава това беше отхвърлено, въпреки че пилотните проекти с такива центрове на няколко вота се оказаха доста успешни. Сега е време това да се помисли отново. Същите тези центрове са и един от механизмите за борба с купените и контролирани гласове, защото те разбиват връзката между купувача на гласовете и секцията, в която те трябва да се пуснат.
Третият елемент са избирателните списъци.
Няма как в избирателния списък да има около 600-700 хил. "кухи" избиратели
и да правим избори, в които победителите ще се определят
от разлики от по неколкостотин гласа
От друга страна, за да има относително еднаква цена /подадени гласове/ депутатът, районите трябва да носят сходен брой избиратели. В момента ние не знаем това, тъй като списъците се събират преди всички избори наново. Така че въвеждането на какъвто и да е вид мажоритарна система би означавало и провеждането на реформа в начина на създаване на списъка с избиратели.
Четвъртият елемент е особено проблематичен. Въвеждането на някоя от видовете мажоритарни системи означава
невъзможност да се гласува зад граница по досегашния начин
Няма и как изборите в чужбина да бъдат на базата на едномандатни мажоритарни райони, по простата причина, че тези райони са базират на конкретен брой избиратели, а в чужбина има отворена регистрация, при която никога не се знае кой, колко и къде гласува.
Без обмислянето на тези пречки, въвеждането на какъвто и да е мажоритарна система ще срути изборите в България. В този смисъл, тези проблеми са много по-сериозни от спора за това колко партии ще влязат в следващия парламент. От друга страна това показва и че някои въпроси са неподходящи за задаване в референдум, защото техният отговор не може да бъде ДА или НЕ.
За избор на нова избирателна система много по-важно е КАК. Трябва да отчитаме и че намирането на най-точните решения по изброените проблеми със сигурност не може да стане в рамките на няколко седмици или месец. Нужно е време и сериозни разговори между политическите играчи, експертите и избирателите.


title: Тухел: Когато влизаш в бой с "Байерн", винаги си тръгваш с насинено око

maintext:
Треньорът на "Борусия" остана много доволен от успеха в "класикер"
Наставникът на "Борусия" (Дортмунд) Томас Тухел остана доволен след победата с 1:0 над "Байерн" (Мюнхен), която бе първа за него над баварците като наставник на жълто-черните."Страдахме много, за да постигнем тази победа, но знаехме, че ще бъде така още от самото начало", заяви Тухел, който заложи на система с двама централни нападатели в лицето на Адриан Рамос и Пиер-Емерик Обамеянг."Когато искаш да се биеш с отбор като "Байерн", трябва да приемеш, че няма как да излезеш от боя без насинено око. Важното обаче е да понесеш ударите и да останеш прав", каза още младият специалист."През първото полувреме играхме на много висока скорост. Идеята беше да не се бавим в предни позиции, затова и заложих на трима атакуващи играчи в лицето на Обамеянг, Рамос и Гьотце. Преди мача си говорихме с играчите, че не трябва да се предаваме и че трябва да използваме всяка възможност, която ни се открие. Днес изиграхме страхотен мач", завърши треньорът на "Борусия".Наставникът на "Байерн" Карло Анчелоти пък логично остана разочарован от първата загуба в първенството, която претърпя тимът му."Имахме проблеми в началото на мача. Оставяхме прекалено много празни пространства в защита, а при гола им определено не стояхме добре в отбрана. Доволен съм от начина, по който играхме, защото "Борусия" е много силен съперник, но няма как да бъда доволен от резултата. Тъжни сме, защото днес загубихме много важен мач", заяви Анчелоти.


description: Съотборниците в "Мерцедес" избраха четири комплекта меки гуми, два суперсофт и седем ултрасофт.

title: Хамилтън и Розберг избраха еднакви комплекти гуми за финалната битка

maintext:
Двамата съотборници ще разчитат на идентичен избор на гуми
Съперниците за титлата във Формула 1 Нико Розберг и Люис Хамилтън направиха идентичен избор на гуми за решаващото състезание за Гран при на Абу Даби.Розберг влиза в надпреварата с аванс от 12 точки и при класиране в тройката ще стане световен шампион за първи път в кариерата си.Съотборниците в "Мерцедес" ще използват еднакви комплекти гуми. Те избраха четири комплекта меки гуми, два "суперсофт" и седем "ултрасофт" (4-2-7).От останалите пилоти, които могат да повлияят на битката за титлата - Макс Верстапен и Даниел Рикардо от "Ред бул", взеха по един комплект повече от меките смески за сметка на "ултрасофт" гумите, или разпределение 5-2-6.Пилотите на "Ферари" избраха различни смески. Себастиан Фетел взе пет комплекта меки гуми, само един "суперсофт" и седем "ултрасофт". Кими Райконен заложи на четири комплекта меки гуми, два "суперсофт" и седем "ултрасофт" по подобие на пилотите на "Мерцедес".Само Фелипе Маса с "Уилямс", както и хората на "Макларън" Фернандо Алонсо и Дженсън Бътън се присъединиха към избора на Фетел.


description: Според Бан Ки-мун президентът Тръмп ще е различен от кандидата Тръмп

maintext:
[UN Photo]
Бан Ки-мун е изразил увереност, че световната организация и Съединените щати ще запазят своите традиционно здрави връзки и ще си сътрудничат за постигане на мир, сигурност и устойчиво развитие и спазване на човешките права в целия свят.
По-рано генералният секретар на ООН изрази увереност, че като президент на САЩ Доналд Тръмп ще се държи и ще действа много по-различно отколкото по време на кампанията за изборите, предаде Франс прес.
В интервю за агенцията Бан каза, че иска да се срещне с Тръмп преди да се оттегли от поста на 31 декември. На първо време се надявам да говоря с него по телефона, да го призова Съединените щати да продължат да "работят за благото на човечеството" и да сътрудничат с ООН, отбеляза той.
"Доналд Тръмп направи много обезпокоителни изявления, но аз съм сигурен, че ще разбере важното значение, тежестта и неотложността на Парижкото споразумение за климата", каза Бан Ки-мун.
По време на кампанията за президентските избори в САЩ Тръмп се обяви за сближаване с Русия, заплаши да намали вноската на страната си в ООН и обеща да оттегли страната от международния договор за борба с глобалното затопляне.
"Вече съм чувал този тип предизборна реторика в много държави, не само в Съединените щати. Така че не съм особено обезпокоен от онова, което се говори по време на кампании", коментира Бан.
Той изрази увереност, че САЩ ще продължат да играят водеща роля в света и при Доналд Тръмп.
Външната политика на Съединените щати не се е различавала кой знае колко при различните президенти след Втората световна война, отчете генералният секретар на ООН.
Източник: БТА
Генералният секретар на ООН Бан Ки-мун разговаря по телефона с избрания за президент на САЩ Доналд Тръмп и го поздрави за победата, предаде ТАСС, цитирана от БТА. Агенцията се позова на пресслужбата на световната организация.


description: В периода от 2003 г. до 2014 г. мъжът е склонил измамените да подпишат записи на заповеди за различни суми от 200 лв . до 5000 лв .

title: Собственик на кабелна телевизия измамил 117 души за 11 години

maintext:
Фотограф: Анелия Николова
След продължило две години разследване 57-годишен мъж получи обвинителен акт от прокуратурата в Чирпан за извършени множество документни престъпления. За 11 години той е успял да измами 117 души, като ги е склонил чрез измама да подпишат записи на заповеди за различни суми, съобщиха от прокуратурата.Разследването е обхванало периода от 2003 г. до 2014 г., като за това време обвиняемият склонил измамените от него хора да подпишат частни документи - записи на заповеди за различни суми от 200 лв. до 5000 лв. със съдържание, което не съответства на волята на подписалите се.Обвиненият извършил измамата в качеството си на пълномощник на собственик на кабелна телевизия. Самият собственик пък е съпругата му. Той успял да заблуди абонатите на телевизията, като се възползвал най-често от неграмотността им. 57-годишният мъж давал на измамените да подпишат предварително подготвени записи на заповед за различни суми, въпреки че лицата не дължали подобни пари.От прокуратурата са разпитали 160 свидетели, от които са разбрали, че обвиненият най-редовно не казвал на абонатите на кабелната телевизия какво подписват. Имало е случаи, в копито ги е лъгал, че подписват за продължаване или пък за прекратяване на договора за доставка на услугата.След това обвиняемият подал до районните съдилища в Стара Загора и Чирпан заявления, с които поискал издаването на изпълнителни листове срещу подписалите записи на заповед. По образуваните в съдилищата частни граждански дела, лицата били осъдени да заплатят на мъжа или на фирмата на съпругата му сумите, посочени в записите на заповед, заедно с лихвите и направените съдебни разноски.57-годишният мъж вече е разпитан. Той не се е признал за виновен. Очаква се в най-скоро време съдът в Чирпан да насрочи първо заседание по делото.


title: Най-големият басейн в света е в Чили

maintext:
[www.sanalfonso.cl]
Басейнът притежава рекорда на "Гинес" за дълбочина - близо 40 м в най- ниската му точка. Той е открит през 2006 г. като според публикации в печата строителството му е погълнало 1 млрд. долара. За поддръжката пък отиват около 2 млн. долара годишно.
Водата идва направо от Тихия океан като притокът и чистотата й се регулират от специална система. Температурата на водата в басейна е около 26 градуса, с около 10 градуса повече отколкото в морето. Общият обем на басейна е 250 млн. л.
Най-големият басейн в света се намира в Чили в курорта Сан Алфонсо дел Мар.Дължината му е над 1 км, а общата площ - 80 декара. Според любителите на статистиката басейнът в чилийския курорт е по-голям от 20 олимпийски басейна и 6 пъти надскача втория по площ в света басейн "Ортлиб" в Казабланка, Мароко.


description: Световният шампион за 2009 г. ще стартира за 305-и път в кариерата си във Формула 1, която започна в "Уилямс" през 2000 г. Той спечели титлата с "Браун", който по-късно стана "Мерцедес".

title: Дженсън Бътън обяви, че спира с Формула 1 след Абу Даби

maintext:
Дженсън Бътън вече не иска да кара във Формула 1
15 race wins 🏆
50 podium finishes 🏆
1 F1 championship 🏆
Jenson Button has announced his retirement from F1. https://t.co/k64THyaFww pic.twitter.com/oBx83DP3fj
— TheSPORTbible (@TSBible) November 24, 2016
Дженсън Бътън обяви, че няма планове да се състезава повече във Формула 1 след неделното Гран при на Абу Даби.Отборът му "Макларън" все още държи вратата отворена за 2018 г., но това едва ли ще промени ситуацията."Влизам в този уикенд с мисълта, че това ще е последното ми състезание. Мисля, че така е най-добре", заяви световният шампион за 2009 г. пред репортери."В този момент не искам повече да карам във Формула 1. Мисля, че това ще е последното ми състезание и се надявам всички да гледат нещата по този начин", добави 36-годишният англичанин.Той ще бъде заменен в "Макларън" от белгийския новобранец Щофел Вандоорн през следващия сезон, но отборът представи оттеглянето му като едногодишна почивка.За мнозина това изглежда като застраховка срещу евентуално напускане на Фернандо Алонсо в края на следващата година. А също като по-добра стартова позиция за "Макларън" в последващи преговори.Попитан какво се е променило от септември, британският пилот каза: "Нищо особено""Не искам да вляза в състезанието с мисълта, че няма да е последното. А то ще е последното. Вярно е, че имам договор за 2018 г., но в този момент не искам да карам през 2018-а", каза той."Цялата идея да имам договор беше, че може би след три месеца можеше да се чувствам като някакъв глупак, да се чудя какво да правя в бъдеще и да си мисля, че трябва да се върна във Формула 1... Но в този момент случаят не е такъв. Това е последното ми състезание и мисля за него така. Но кой знае? Това може да се промени след шест месеца, осем месеца, една година?", каза той.Бътън ще стартира за 305-и път в кариерата си във Формула 1, която започна в "Уилямс" през 2000 г. Той спечели титлата с "Браун", който по-късно стана "Мерцедес"."Беше дълго пътешествие. Влизаш във Формула 1 с много мечти и искаш да си някой. Надяваш се да напуснеш спорта със спомени и аз определено имам такива. Карах за два отборите, за които мечтаех от дете - "Уилямс" и "Макларън". Когато станах шампион, го направих с малък отбор, което също беше доста специално", добави той.


description: Досега официално обвинение срещу Баранов няма. През последните години той бе един от най-големе сътрудници на властите в борбата им с манипулирането на състезания, употребата на допинг и корупцията в спорта.

title: Започна разследване срещу руски спортен агент, живеещ в САЩ

maintext:
Измамите, за които е разследван Баранов са свързани предимно с маратони и други лекоатлетически състезания
Пробемите с руския спорт се прехвърлиха и на американска земя, след като федералните власти в САЩ започнаха разследване срещу руския спортен агент Андрей Баранов, който в момента живее в Манхатън.Обвиненията към Баранов са за корупция, както и злоупотреба със служебно положение. Според източници на "Ню Йорк таймс", руснакът е работил с американски спортисти, на които е осигурявал участие в състезания, въпреки че употребяват забранени субстанции.Досега официално обвинение срещу Баранов няма. През последните години той бе един от най-големите сътрудници на властите в борбата им с манипулирането на състезания, употребата на допинг и корупцията в спорта.Самият Баранов отрече в интервю да е участвал в каквито и да е забранени схеми и в частнот - "чадъра" над атлетите с допинг. Руснакът сподели, че досега не е бил наясно, че е бил разследван.


title: "Рилски спортист" победи турци и запази шансове, "Лукойл" спечели групата си

maintext:
Съставът от Самоков се надява да се класира за следващата фаза
[LAP.bg]
"Лукойл Академик" загуби, но завърши първи в групата си
[LAP.bg]
Баскетболистите на "Рилски спортист" спечелиха важна победа в Купата на ФИБА. Те се наложиха със 79:74 срещу водача в група Н "Бюючекмедже" и запази теоретична възможност да продължи в надпреварата.Съставът от Самоков завършва трети с три победи и три загуби. Българският отбор ще чака резултатите от другите групи, за да разбере дали ще остане в турнира.Келвин Паркър беше най-резултатният футболист в мача с 19 точки, докато Еван Бруинсма помогна за победата с 16 точки и 12 борби. Йордан Бозов пък беше близо до дабъл-дабъл с 15 точки и девет асистенции."Рилски спортист" водеше през по-голямата част от мача. През второто полувреме домакините изпуснаха преднината си, но в крайна сметка успяха да спечелят.В последните мигове Бозов вкара втората си тройка в срещата и подсигури победата."Лукойл Академик" загуби със 77:81 от словашкия "Превидза". Въпреки това българският шампион завърши на първото място в група F, а израелският "Бней Херцелия" остана втори.Иван Марич за домакините и Стив Зак за "Лукойл Академик" бяха най-резултатни с по 18 точки, като американецът спечели и девет борби за българския шампион. Павлин Иванов отбеляза 17 точки.